Kamu bisa jelasin ke aku soal Newtype dalam bahasa melayu?

ialah penerbitan majalah bulanan yang berasal dari Jepun, meliputi anime (dan pada tahap yang lebih rendah, tokusatsu, manga, cereka sains Jepun, seiyuu, dan permainan video). Ia telah dilancarkan oleh syarikat penerbitan Kadokawa Shoten pada 8 Mac 1985 dengan keluaran Aprilnya, dan sejak itu telah menyaksikan keluaran tetap pada 10hb setiap bulan di negara asalnya. Newtype Korea diterbitkan di Korea. Penerbitan spin-off Newtype juga wujud di Jepun, seperti Newtype Hero/Newtype the Live (yang didedikasikan untuk tokusatsu) dan NewWORDS (yang menjurus ke arah pasaran dewasa yang lebih matang), serta banyak versi kendalian terhad (seperti Clamp Newtype).

Nama majalah itu berasal daripada "Newtypes" dalam garis masa Universal Century dalam siri Gundam, khususnya Mobile Suit Gundam (1979) dan sekuelnya Mobile Suit Zeta Gundam (1985). Majalah Newtype dilancarkan seminggu selepas Zeta Gundam mula disiarkan pada 2 Mac 1985.

Newtype USA ialah versi bahasa Inggeris yang diterbitkan di Amerika Utara antara tahun 2002 dan 2008.